CELEX: 62007CA0303
Language: lv
Date: 2009-06-18 00:00:00
Title: Lieta C-303/07: Tiesas (pirmā palāta) 2009. gada 18. jūnija spriedums ( Korkein hallinto-oikeus (Somija) lūgums sniegt prejudiciālu nolēmumu) — tiesvedībā, ko ierosinājusi Aberdeen Property Fininvest Alpha Oy (Brīvība veikt uzņēmējdarbību — Direktīva 90/435/EEK — Sabiedrību ienākuma nodoklis — Dividenžu izmaksāšana — Nodokļa ieturējums ienākumu gūšanas vietā par dividendēm, kas izmaksātas sabiedrībām nerezidentēm, kuras nav sabiedrības minētās direktīvas nozīmē — Atbrīvojums no nodokļa par dividendēm, kuras izmaksātas sabiedrībām rezidentēm)

1.8.2009   
            
            
               LV
            
            
               Eiropas Savienības Oficiālais Vēstnesis
            
            
               C 180/5
            
         Tiesas (pirmā palāta) 2009. gada 18. jūnija spriedums (Korkein hallinto-oikeus (Somija) lūgums sniegt prejudiciālu nolēmumu) — tiesvedībā, ko ierosinājusi Aberdeen Property Fininvest Alpha Oy
   
   (lieta C-303/07) (1)
   
   (Brīvība veikt uzņēmējdarbību - Direktīva 90/435/EEK - Sabiedrību ienākuma nodoklis - Dividenžu izmaksāšana - Nodokļa ieturējums ienākumu gūšanas vietā par dividendēm, kas izmaksātas sabiedrībām nerezidentēm, kuras nav sabiedrības minētās direktīvas nozīmē - Atbrīvojums no nodokļa par dividendēm, kuras izmaksātas sabiedrībām rezidentēm)
   2009/C 180/07
   Tiesvedības valoda — somu
   
      Iesniedzējtiesa
   
   
      Korkein hallinto-oikeus
   
   
      Lietas dalībnieki pamata procesā
   
   
      Aberdeen Property Fininvest Alpha Oy
   
   
      Priekšmets
   
   Lūgums sniegt prejudiciālu nolēmumu — Korkein hallinto-oikeus — EKL 43., 48., 56. un 58. panta un 2. panta a) apakšpunkta interpretācija Padomes 1990. gada 23. jūlija Direktīvā 90/435/EEK par kopēju nodokļu sistēmu, ko piemēro mātesuzņēmumiem un meitasuzņēmumiem, kas atrodas dažādās dalībvalstīs (OV L 225, 6. lpp.) — Nodokļa ieturējuma ienākumu gūšanas vietā piemērošana dividendēm, kas izmaksātas citā dalībvalstī dibinātai mātes sabiedrībai, bet atbrīvojuma no nodokļa piemērošana dividendēm, kas izmaksātas valsts teritorijā dibinātai mātes sabiedrībai — Direktīvā 90/435/EEK neparedzēts nodokļu maksātājs — Nodokļu konvencija — Pamatbrīvību ierobežojums — Salīdzināma situācija
   
      Rezolutīvā daļa:
   
   EKL 43. un 48. pants ir interpretējami tādējādi, ka tie nepieļauj tādus dalībvalsts tiesību aktus, kas no nodokļa ienākumu gūšanas vietā atbrīvo dividendes, kuras meitas sabiedrība, kas ir šīs valsts rezidente, izmaksājusi tajā pašā valstī dibinātai akciju sabiedrībai, bet kas paredz, ka šāds nodoklis ienākumu gūšanas vietā ir jāmaksā par līdzīgām dividendēm, kuras izmaksātas ieguldījumu sabiedrības ar mainīgu pamatkapitālu (SICAV) statusam atbilstošai mātes sabiedrībai, kas ir citas dalībvalsts rezidente un kas pastāv tādā juridiskā formā, kura pirmās valsts tiesībās nav pazīstama un kura nav iekļauta sabiedrību sarakstā, kas ietverts 2. panta a) punktā Padomes 1990. gada 23. jūlija Direktīvā 90/435/EEK par kopēju nodokļu sistēmu, ko piemēro [mātes uzņēmumiem] un [meitas uzņēmumiem], kas atrodas dažādās dalībvalstīs, kurā grozījumi izdarīti ar Padomes 2003. gada 22. decembra Direktīvu 2003/123/EK, un kas ir atbrīvota no ienākuma nodokļa atbilstoši otras dalībvalsts tiesību aktiem.
   
      (1)  OV C 211, 08.09.2007.